Forsætisráðherra Bretlands varði í morgun framgöngu Breta í Afganistan og sagði allar mögulegar atburðarásir hafa verið undirbúnar. Dæma beri stjórn Talibana út frá gerðum þeirra en ekki orðum.
Breska þingið var kallað heim úr sumarleyfi til að ræða stöðuna í Afganistan.
Johnson lá undir þungu ámæli í þinginu. Einkum var skipulagsleysi gagnrýnt, andvaraleysi vegna atburðarásarinnar sem leiddi til valdatöku Talibana og þeirrar ringulreiðar sem myndaðist á flugvellinum í Kabúl þegar flytja átti fólk á brott. Keir Starmer leiðtogi Verkamannaflokksins sagði allan þann vanda sem nú blasti við hafa verið þekktan um átján mánaða skeið.
The very problems we're confronting today in this debate were all known problems the last eighteen months,
And there's been a failure in preparation
Johnson sagði áherslu verða lagða á að koma þeim til hjálpar sem teljast í mestri hættu, konum og börnum, auk annarra sem Talibanar kunni að ógna. Enginn áhugi sé á að senda lið til Afganistan að nýju.
I do not believe that today, that deploying tens of thousands of British troops to fight the Taliban is an option
Johnson sagði einnig að vestrænir leiðtogar hefðu sammælst um skilyrði sem nýrri stjórn Talibana í landinu yrðu sett áður en nokkur ákvörðun yrði tekin um viðurkenningu. Áríðandi væri að stúlkur og konur gætu aflað sér menntunar, hryðjuverkasamtök og eiturlyfjaframleiðendur mættu ekki hreiðra um sig í landinu og tryggja þyrfti starfsemi mannúðarsamtaka þar.
Forsætisráðherra Bretlands segir engan áhuga á frekari hernaðaríhlutun í Afganistan. Mest áhersla er lögð á að koma fólki á brott frá Afganistan en dæma beri stjórn Talibana út frá athöfnum þeirra en ekki orðum. 